b'\n_START_ARTICLE_\nMajor (Zdru\xc5\xbeeno kraljestvo)\n_START_PARAGRAPH_\nMajor je voja\xc5\xa1ki \xc4\x8din, katerega uporabljata Britanska kopenska vojska in Kraljevi marinci. Oznaka \xc4\x8dina majorja je krona. Enakovredna \xc4\x8dina v Oboro\xc5\xbeenih silah Zdru\xc5\xbeenega kraljestva sta: kapitan korvete (Lieutenant-Commander) pri Kraljevi vojni mornarici in Squadron Leader (vodja eskadrilje) pri Kraljevem vojnem letalstvu. Major je nadrejen stotniku in podrejen podpolkovniku._NEWLINE_Danes lahko \xc4\x8dastnik napreduje v \xc4\x8din majorja po 8-10 letih slu\xc5\xbebe. S tem \xc4\x8dinom bo po navadi poveljeval podenoti do 120 \xc4\x8dastnikov in vojakov, pri \xc4\x8demer bo odgovoren za njihovo usposabljanje, po\xc4\x8dutje in administracijo tako v bazi kot med operacijami; prav tako pa je odgovoren za vso njihovo opremo._NEWLINE_V skladu z Natovim standardom STANAG 2116 \xc4\x8din nosi oznako OF-3.\n_START_SECTION_\nZgodovina\n_START_PARAGRAPH_\nV \xc4\x8dasu Napoleonovih vojn je pehotni bataljon imel obi\xc4\x8dajno dva majorja, ki sta bila ozna\xc4\x8dena kot vi\xc5\xa1ji major (senior major) in ni\xc5\xbeji major (junior major). Vi\xc5\xa1ji major je dejansko opravljal dol\xc5\xbenost drugega poveljujo\xc4\x8dega, pri \xc4\x8demer sta oba majorja lahko poveljevala dvema ali ve\xc4\x8d \xc4\x8detam, ki so bile lo\xc4\x8dene od glavnine bataljone._NEWLINE_Med prvo svetovno vojno so majorji nosili naslednje man\xc5\xa1etne oznake:_NEWLINE_Zaradi slednjih narokavnih, man\xc5\xa1etnih oznak so bili majorji tudi lahek \xc4\x8din za sovra\xc5\xbene ostrostrelce, saj so jih lahko zaradi teh oznak lo\xc4\x8dili od drugih vojakov. Leta 1917 so izdali navodilo, ki je omogo\xc4\x8dalo druga\xc4\x8dne oznake, nato pa so leta 1920 dokon\xc4\x8dno ukinili narokovane oznake._NEWLINE_Med 1. aprilom 1918 in 31. julijem 1919 je tudi Kraljevo vojno letalstvo uporabljalo \xc4\x8din majorja, ki pa ga je naslednji dan zamenjal \xc4\x8din poveljnika eskadrilje._NEWLINE_Ob nastopu prve svetovne vojne so majorji pogosto poveljevali samostojnim \xc4\x8detam, eskadronom in baterijam, toda enotam te velikosti, ki so bile organsko v sestavi vi\xc5\xa1je enote, so \xc5\xa1e vedno poveljevali stotniki. Po drugi svetovni vojni je major postal obi\xc4\x8dajni \xc4\x8din za poveljujo\xc4\x8de \xc4\x8dastnike vseh \xc4\x8det, eskadronov in baterij, kar velja \xc5\xa1e danes.'